**EKHHL ÜLDKOOSOLEKU PIDAMISE KORD (REGLEMENT)**

* **Üldkoosolekut juhatab juhatuse esimees, tema äraolekul juhatuse kohalolev vanim liige. Üldkoosolekut protokollib koosoleku juhataja poolt määratud isik. Iga päevakorras ettenähtud teema ettekandmiseks on 3 – 20 minutit (olenevalt päevakorrapunkti käsitlemiseks ettenähtud ajast).**
* **Igale sõnavõtule (sh ettepanekud ja arvamusavaldused) on aega maksimaalselt 2 minutit. Sõnavõtusoovi tuleb avaldada käe tõstmisega, sõna annab koosoleku juhataja.**
* **Ettekandjat või sõnavõtjat ei või katkestata, v.a. koosoleku juhataja poolt, kui ettekanne või sõnavõtt ületab selleks ettenähtud aja. Juhul kui ettekandjaks või sõnavõtjaks on koosoleku juhataja, siis annab protokollija ettekandjale märku ajalimiidi ületamisest.**
* **Iga teema käsitlemine lõpeb hääletamisega ja otsuse vastuvõtmisega (kui tegemist on teemaga, mis vajab otsuse vastuvõtmist).**
* **Hääletamine toimub värviliste sedelite üheaegse tõstmisega, kusjuures sedelite tähendus on järgmine:**

 **roheline sedel - poolt hääl, alternatiivide hääletamisel altern. 1**

 **valge sedel - erapooletu hääl, ……………………... altern. 2**

 **punane sedel - vastu hääl, ……………………………. altern.3**

* **Sõnavõttude ja teemade käsitlemise lõpetab koosoleku juhataja kas siis sõnavõttudeks ettenähtud ajalimiidi lõppemisel või hääletamise lõpetamisel peale otsuse vastuvõtmist.**
* **Igal juhatuse liikmel on õigus nõuda üldkoosolekul kuni 5-minutilist vaheaega, peale mida üldkoosolek jätkub.**